text: ডেসি- (প্রতীক d) হলো মেট্রিক ব্যবস্থায় এককের একটি দশভিত্তিক উপসর্গ। ডেসি দ্বারা এককের এক দশমাংশ নির্দেশ করা হয়। ১৭৯৩ সালে এককের উপসর্গ হিসেবে এটি সর্বপ্রথম প্রস্তাবিত হওয়ার পর ১৭৯৫ সালে এটি গৃহীত হয়। উপসর্গটি একটি ল্যাটিন শব্দ "ডেসিমাস" () থেকে, যার অর্থ এক দশমাংশ। ১৯৬০ সাল থেকে উপসর্গটি আন্তর্জাতিক একক পদ্ধতিতে (এসআই পদ্ধতি) ব্যবহৃত হয়ে আসছে। যদিও এটি সবচেয়ে বেশি ব্যবহৃত হয় এসআই নয়, এমন একটি একক ডেসিবেল-এ। কোনো একটি উৎসের সাপেক্ষে শব্দের তীব্রতা ও আরো বেশ কয়েকটি অনুপাত প্রকাশে ডেসিবেল একক ব্যবহৃত হয়।
  
  রন্ধনপ্রণালীতে ডেসিলিটার একক অতি সাধারণ। এমনকি বেশ কিছু ইউরোপীয় বাড়িতে আটা, পানি ইত্যাদি মাপার জন্য ডেসিলিটার একক ব্যবহৃত হয়।
  
  ব্যবহারের উদাহরণ 
   একটি কমপ্যাক্ট ডিস্ক বা সিডি প্রায় ১২ সেন্টিমিটার বা ১.২ ডেসিমিটার হয়ে থাকে।
  
  তথ্যসূত্র 
  
  বিষয়শ্রেণী:এসআই উপসর্গ
title: ডেসি-